Publication: Magyar Közlöny
Issue: MK-2009-17 (Year: 2009, Number: 17)
Era: 2004-2010
Section: Az Alkotmánybíróság által 126/2008. (X. 22.) AB határozattal helybenhagyott 170/2007. (VII. 18.) OVB határozattal hitelesített kérdésben a kezdeményezõknek a hitelesítéstõl számított négy hónap áll rendelkezésre az aláírások összegyûjtésére (Nsztv. 11. §), amely négy hónap még
Paragraph Index: 404

Az Alkotmánybíróság által 126/2008. (X. 22.) AB határozattal helybenhagyott 170/2007. (VII. 18.) OVB határozattal hitelesített kérdésben a kezdeményezõknek a hitelesítéstõl számított négy hónap áll rendelkezésre az aláírások összegyûjtésére (Nsztv. 11. §), amely négy hónap még nem telt el. Ennek megfelelõen az Nsztv. 12. §-ában rögzített körülmények egyike sem következett még be, a kérdés tehát védettséget élvez. Az Alkotmánybíróság ugyan a korábbi ügyben az OVBh. meghozatalakor még nem döntött, azonban erre a jogorvoslati eljárás alatt sor került. Ezt az új körülményt, amelyet az OVB még értelemszerûen nem vizsgálhatott, a jogorvoslati eljárásban figyelembe kellett venni. Az Alkotmánybíróság gyakorlata értelmében „döntése során mind az OVB, mind jogorvoslati eljárásában az Alkotmánybíróság a fennálló helyzethez igazodik. Az OVB az Alkotmány és az Nsztv. vonatkozó rendelkezéseire figyelemmel, a döntéskor fennálló helyzetet alapul véve dönt a népszavazási kezdeményezés aláírásgyûjtõ íve mintapéldányának hitelesítésérõl, illetve annak megtagadásáról”

Source: https://magyarkozlony.hu/hivatalos-lapok/ed99a3c2abc8d31417e197479dfda0ded00b2bc0/dokumentumok/c95612605f739b4c181555719be232dd5bc69c1c/letoltes